તેણે ભારપૂર્વક પાંપણો બીડી દીધી. પડખું ફેરવી લીધું. હુંફાળા બ્લેન્કેટને પગ વડે ભીંસીને તકિયામાં મોં ખોસીને મનગમતાં વિચારો કરવા માંડ્યા. સપનાંની ભયાવહતાથી, રોજ રાત પડ્યે મનમાં વલોવાવા લાગતાં કશાંક અજાણ્યા ભયથી ભાગવા એ કાયમ દિલને સુકુન આપે એવા વિચારો કરતો. ક્યારેક છોડી ગયેલી ગર્લફ્રેન્ડ્સ... ક્યારેક ગમતી છોકરીઓ... આજે ફેન્ટસીમાં રાચવું છે કે જૂનાં સ્મરણમાં? કોઈ દિલકશ છોકરી કે પછી ગર્લફ્રેન્ડ? માર્થા ?? આહહહ... ગજબની માદક છોકરી. લિસ્સા, ભર્યાભર્યા સ્તનો વચ્ચે માથું ભીંસીને જે જંગાલિયતથી એ વાળ ખેંચતી....